IIT कानपुर से इंजीनियरिंग, 5 साल गूगल में नौकरी, फिर बनाई 21 हजार करोड़ की कंपनी
Asia Based B2B Commerce Company Moglix Founder Rahul Garg Success Story - From Google Job To Manufacturing Supply Chain. मोग्लिक्स के फाउंडर राहुल गर्ग। राहुल ने IIT कानपुर से इंजीनियरिंग और इंडियन स्कूल ऑफ बिजनेस से MBA की पढ़ाई की। 5 साल गूगल में जॉब किया
Unicorn Dreams with कुशान अग्रवाल' में हमारे साथ हैं मोग्लिक्स के फाउंडर राहुल गर्ग। राहुल ने IIT कानपुर से इंजीनियरिंग और इंडियन स्कूल ऑफ बिजनेस से MBA की पढ़ाई की। 5 साल गूगल में जॉब किया। प्रोडक्ट मैनेजमेंट के फील्ड में उनके नाम 16 यूएस पेटेंट हैं।
2015 में उन्होंने नौकरी छोड़कर मोग्लिक्स की शुरुआत की। आज मोग्लिक्स एशिया की सबसे बड़ी B2B ई-कॉमर्स कंपनियों में शुमार है।आज बातें मोग्लिक्स की शुरुआत, जर्नी और कामयाबी के शिखर तक पहुंचने की। तो चलिए शुरू करते हैं…
कुशान: मोग्लिक्स की शुरुआत कब और कैसे हुई। इस नाम के पीछे क्या सोच थी?
राहुल गर्ग: दुनिया ऑनलाइन प्लेटफॉर्म पर शिफ्ट हो रही है। लोग सबकुछ ऑनलाइन खरीदना चाहते हैं। मैं हमेशा सोचता था कि मैन्यूफैक्चरिंग और इंफ्रास्ट्रचर सेक्टर में काम करने वाली कंपनियों के लिए भी ऑनलाइन प्रोडक्ट खरीदने की सुविधा होनी चाहिए। इसी सोच के साथ 2015 में मैंने मोग्लिक्स की शुरुआत की।
इसका नाम ‘जंगल बुक' के ‘मोगली' करैक्टर के ऊपर है। यह मोगली की जर्नी को बताता है कि कैसे उसने तमाम मुश्किलों का सामना किया और सबके लिए इंस्पिरेशन बना। उसी तरह की जर्नी बिजनेस की भी होती है। यहां भी ढेर सारी दिक्कतें आती हैं, कई मुश्किलों का सामना करना पड़ता है। इसलिए हमने कंपनी का नाम मोग्लिक्स रखा।
कुशान: मोग्लिक्स अपने कॉम्पिटिटर्स से कैसे अलग है?
राहुल गर्ग: इंडिया में काफी पहले से लोग होलसेल मार्केट में प्रोडक्ट खरीदते रहे हैं। हमारी कोशिश सिर्फ ऑनलाइन प्रोडक्ट सेल करने की नहीं है। हमारा कॉम्पिटिशन खुद से है कि हम कैसे ऑफलाइन से ऑनलाइन बिहैवियर चेंज कर पा रहे हैं।
हमारी कोशिश है कि टेक्नोलॉजी के जरिए लोग प्रोडक्ट सर्च करें, ऑर्डर करें और फिर हम डिलीवरी करें। जैसे कंज्यूमर्स के लिए जरूरत की चीजें ऑनलाइन खरीदना बिहैवियर बन गया है, उसी तरह बिजनेसेस का भी बिहैवियर डेवलप हो ऑनलाइन प्रोडक्ट खरीदने की।
कुशान: मोग्लिक्स ने पिछले कुछ सालों में तेजी से ग्रो किया है। आपने कस्टमर्स और बिजनेसेस को अट्रैक्ट करने के लिए क्या स्ट्रैटजी अपनाई?
राहुल गर्ग: हम अपने बिजनेस के बारे में तीन तरीके से सोचते हैं। पहला वैल्यू प्रोवाइड करना, दूसरा रेवेन्यू जेनरेट करना और तीसरा हम किस स्केल पर बिजनेस कर रहे हैं। हम जिस सेक्टर में काम कर रहे हैं, उसका स्केल बहुत बड़ा है।
मैन्यूफैक्चरिंग और इन्फ्रास्ट्रक्चर सेक्टर देश की GDP का करीब 20% है। बड़ा सेक्टर होने का फायदा हमें मिला। साथ ही हमारे बिजनेस को आगे बढ़ाने में GST का भी बड़ा रोल रहा। GST लागू होने के बाद ज्यादातर बिजनेस डिजिटल पेमेंट का इस्तेमाल करने लगे, डिजिटल बिल जेनरेट होने लगे, उससे भी हमारी ग्रोथ हुई।
कुशान: आपने शुरुआती इन्वेस्टर्स का भरोसा कैसे हासिल किया?
राहुल गर्ग: ज्यादातर स्टार्टअप और फाउंडर्स को शुरुआती दिनों में फंड रेज करने में कई मुश्किलों का सामना करना पड़ता है। इन्वेस्टर्स का भरोसा हासिल करना काफी चैलेंजिंग काम है।
हालांकि मुझे कोई दिक्कत नहीं हुई, क्योंकि बिजनेस शुरू करने से पहले मेरे पास 15 साल का एक्सपीरियंस था। गूगल जैसी बड़ी कंपनी में पांच साल काम कर चुका था। इन्वेस्टर्स को लगता था कि मैं बिजनेस को अच्छे से आगे ले जा सकता हूं। इसलिए उन लोगों ने मुझ पर भरोसा किया।
भरोसे की बदौलत ही हमें पहला फंड मिला था। फिर हम आगे बढ़ते गए।
कुशान: भारत में E-कॉमर्स का ट्रेंड कैसा है? क्या आप फ्यूचर में रिटेल कस्टमर्स को भी सर्व करना चाहेंगे?
राहुल गर्ग: देखिए हमारा प्लेटफॉर्म तो लार्ज और स्मॉल बिजनेसेज के लिए है, लेकिन हमारे कई प्रोडक्ट रिटेल कस्टमर्स भी खरीदते हैं। जैसे MCB का इंडस्ट्री में भी यूज होता है और घर में भी। इसी तरह दूसरे प्रोडक्ट्स भी हैं।
रिटेल कस्टमर्स को लगता है कि उन्हें यहां होलसेल प्राइस पर प्रोडक्ट मिल जाता है, इसलिए वे हमारी साइट से खरीदते हैं। हालांकि वे टारगेट कस्टमर नहीं हैं, हमारा कोर सेगमेंट बिजनेसेज ही हैं।
कुशान: B2B स्पेस में ई-कॉमर्स वेबसाइट चलाने की यूनीक प्रॉब्लम्स क्या हैं? उसे कैसे डील करना चाहिए?
राहुल गर्ग: सबसे बढ़ा डिफरेंस है कि कंज्यूमर जब कुछ खरीदता है, तो वह खुद एक डिसीजन लेता है, खुद ही ऑर्डर करता है। उसे किसी से पूछना नहीं पड़ता है या किसी को बताना नहीं पड़ता है कि उसने डिसीजन क्यों लिया।
जबकि B2B में ऑर्डर करने का एक प्रोसेस होता है। एक अप्रूवल चेन होती है। उसके आधार पर ही ऑर्डर होता है। मसलन आप क्या खरीद रहे हैं? किस दाम पर खरीद रहे हैं? उसकी डिलीवरी कब होगी?
लास्ट ईयर आपने किस प्राइस पर और कहां से खरीदा था। इस तरह की दिक्कतों को दूर करने के लिए हमने टेक्नोलॉजी के जरिए एक प्लेटफॉर्म बनाया है। जहां लोग एक दूसरे से बात करके, कोलैबोरेट करके प्रोडक्ट ऑर्डर कर सकें।
कुशान: क्या कभी ऐसा कोई वक्त आया, जब आपको लगा कि बस अब बहुत हुआ? उस मुश्किल वक्त से आप कैसे निकले?
राहुल गर्ग: अब तक की जर्नी में कई मुश्किलें आईं, लेकिन कभी ऐसा नहीं हुआ कि हम थक गए या हार मान लिया। हम लगातार काम करते रहे। कोरोना से तीन महीने पहले किसी को पता नहीं था कि क्या होने वाला है। फिर भी हमने कोरोना में कई सारी चीजें सीखीं।
अगर मैं लीडरशिप की बात करूं, तो आपको हमेशा उस चीज पर फोकस करना चाहिए, जो आपके कंट्रोल में है। जो चीजें आपके कंट्रोल में नहीं हैं, उनसे घबराना नहीं चाहिए। आपको यह सोचना है कि मुझे क्या करना चाहिए, जिससे एक कदम आगे बढ़ूं, और मुश्किल को हल कर पाऊं।
कुशान: ऐसे तीन बिजनेस और पर्सनल लर्निंग्स, जो यंग एंटरप्रेन्योर्स के लिए काम की हों?
राहुल गर्ग: पहली लर्निंग- एंटरप्रेन्योरशिप कोई फैशन वाली चीज नहीं है कि सब कर रहे हैं, तो आपको भी करना है। यह गलत मोटिवेशन हो सकता है। अगर हम डेटा देखें, तो भारत में पिछले 15 साल में एक लाख से ऊपर स्टार्टअप्स बने हैं और तकरीबन 100 यूनिकॉर्न। इसका हिट रेट देखेंगे तो यह IIT JEE के 15 साल में रैंक हंड्रेड वाला नंबर हो जाएगा।
मैं यही कहूंगा कि लोग एंटरप्रेन्योर्स बनने के सपने देखें, लेकिन उसके लिए सही वजह और सही तैयारी भी होनी चाहिए।
दूसरी लर्निंग- एक एंटरप्रेन्योर की जर्नी लंबी होती है। इसमें वक्त ऊपर-नीचे चलता है। आप लगे रहेंगे, डटे रहेंगे तो वक्त नीचे कम जाएगा, ऊपर ज्यादा। यह जर्नी 5-10 साल या पूरी जिंदगी चलती रहती है। किसी प्रोफेशनल करियर में आप दो साल बाद बोल सकते हैं कि मजा नहीं आ रहा। आप जॉब बदल सकते हैं, पर एंटरप्रेन्योरशिप में ऐसा नहीं हो सकता।
तीसरी लर्निंग- यह सेल्फ-डिस्कवरी की जर्नी है। आप जॉब में सोच सकते हैं कि आपके लिए क्या अच्छा है, पर यहां आपके पास जिम्मेदारी होती है। आपके साथ इन्वेस्टर्स, कस्टमर्स और एम्प्लॉइज जुड़े होते हैं। आप यह नहीं कह सकते कि मैं खुद के लिए कर रहा हूं।
कुशान: हम आपकी पर्सनल लाइफ के बारे में जानना चाहते है। आपकी हॉबीज और पैशन क्या हैं, जो आपको लगातार इंस्पायर करते हों?
राहुल गर्ग: मुझे बचपन से ही स्पोर्ट्स का शौक है। फुटबॉल, बैडमिंटन, बास्केटबॉल खेलना पसंद है। खेल ऐसी चीज है जो आपको टीमवर्क, इक्वलिटी और पैशन जैसी चीजें सिखाती हैं। इसमें कोई बड़ा या छोटा नहीं होता। इससे ही लीडर्स भी बनते हैं।
दूसरा, एजुकेशन में मेरी खासी दिलचस्पी है। मुझे MBA किए 12 साल हो गए थे। पिछले साल मैंने फिर से पढ़ाई शुरू की, एक एडवांस कोर्स किया। कई लोग कहते हैं कि पढ़ाई से ज्यादा आदमी काम से सीखता है, यह काफी हद तक सच है, लेकिन मेरा मानना है कि हम दोनों से सीखते हैं।
पढ़ाई से नई नॉलेज मिलती है। अगर हम इस नॉलेज का इस्तेमाल करना सीख लेते हैं, तो बहुत अच्छी बात है।
आखिर में मैं बताना चाहूंगा कि मैं एक टर्म को लेकर बहुत पैशनेट हूं। वह है- ‘वेल्थ, वर्क, हेल्थ, लाइफ, कंटिन्यू’। मुझे लगता है वर्क और लाइफ दोनों के लिए हेल्थ भी बहुत जरूरी है।
चलते-चलते यूनिकॉर्न ड्रीम्स सीरीज की ये 3 स्टोरीज भी पढ़ लीजिए...
1. बिजनेस बेहद मुश्किल, लेकिन करियर के लिए भरपूर मौके; BIBA के MD ने बताई फैशन इंडस्ट्री की इनसाइड स्टोरी
35 साल पहले 8 हजार रुपए के लोन से शुरू हुआ बीबा आज भारत में फीमेल फैशन की एक मिसाल है। महिलाएं अपने वार्डरोब में बीबा के कपड़े जरूर रखना चाहती हैं। इसी का नतीजा है कि भारत में अब तक बीबा के 310 से ज्यादा स्टोर्स खुल चुके हैं। (पढ़िए पूरा इंटरव्यू)
2. स्पेन से टाइल्स इम्पोर्ट करते थे, कस्टमर के कहने पर इसे बनाना शुरू किया; आज देश की सबसे बड़ी टाइल्स कंपनी
34 साल पहले कजारिया टाइल्स कंपनी की शुरुआत हुई थी। आज कजारिया देश में टाइल्स मैन्युफैक्चरिंग करने वाली सबसे बड़ी कंपनी है। वहीं, पूरी दुनिया में 9वें नंबर पर है। (पूरा इंटरव्यू पढ़िए)
3. IPL शुरू हुआ तो आया Dream 11 का आइडिया; फुटबॉल में फैंटसी, तो क्रिकेट में क्यों नहीं
टीवी पर आपने ऐड देखा होगा। जिसमें महेंद्र सिंह धोनी कहते हैं कि ‘अरे वाह दिमाग लगाना है तो Dream 11 पर लगाओ न’, या फिर हार्दिक पांड्या का वो ऐड- ‘अगर ड्रीम बड़ा हो, तो कोई अकेला नहीं होता, Dream Big Dream 11।’ क्रिकेट में दिलचस्पी रखने वालों के लिए Dream 11 कोई नई चीज नहीं है। देश की पहली क्रिकेट फैंटसी कंपनी, पहली गेमिंग यूनिकॉर्न। आज दुनियाभर की फैंटसी कंपनियों में टॉप पर है। (पूरी स्टोरी पढ़िए)